ຕໍາຫລວດຈີນຂູ່ວ່າ ຈະລົງໂທດພວກໃຊ້ ອິນເຕີແນັດໂຈມຕີ ພັກຄອມມີວນີສຈີນ ຢ່າງໜັກ
ພວກເຈົ້າໜ້າທີ່ຈີນໄດ້ຈັບກຸມ ພວກຕ້ອງສົງໄສທີ່ໂຈມຕີ ລັດຖະບານທາງອິນເຕີແນັດ ຫລາຍກວ່າ 10 ພັນຄົນ ແລະລົບລ້າງຂໍ້ຄວາມຂຽນ ໃນອິນເຕີແນັດ 3.2 ລ້ານອັນ.
ຫົວໜ້າຕໍາຫລວດນະຄອນປັກກິ່ງ ໄດ້ຂູ່ວ່າ “ຈະລົງໂທດຢ່າງໜັກ” ຕໍ່ພວກໃຊ້ອິນເຕີ ແນັດທີ່ “ໂຈມຕີ” ພັກຄອມມີວນີສຈີນ ຊຶ່ງໄດ້ສ້າງຄວາມຢ້ານກົວວ່າ ຈະມີການປາບ ປາມເພີ້ມຂຶ້ນ ຕໍ່ເສລີພາບໃນການປາກເວົ້າ ກ່ອນໜ້າຈະມີການປ່ຽນແປງທາງການ ເມືອງທີ່ຫລໍ່ແຫລມ ທ່ານ Fu Zhenghua, ຫົວໜ້າຫ້ອງການປ້ອງກັນຄວາມສະຫງົບຂອງສາທາລະນະຊົນ ໃນນະຄອນຫລວງປັກກິ່ງ ໄດ້ກ່າວຄໍາຂູ່ຂອງທ່ານໃນຕົ້ນອາທິດນີ້ ທີ່ກອງປະຊຸມບັ້ນນຶ່ງ ກ່ຽວກັບຄໍາປະກາດເມື່ອໝໍ່ໆມານີ້ ທີ່ວ່າຈະມີການປຸກລະດົມຂອງລັດຖະບານເປັນເວລາ 1 ເດືອນ ເພື່ອ “ທໍາຄວາມສະອາດ” ອິນເຕີແນັດ ຊຶ່ງທ່ານໄດ້ເວົ້າວ່າ “ຜູ້ໃດທີ່ສ້າງ ແລະ ກະຈາຍຂ່າວລືທາງການເມືອງ, ໂຈມຕີພັກ, ແລະຜູ້ນໍາ ແລະລະບົບຂອງລັດຖະບານຈະ ໄດ້ຮັບການຕັກເຕືອນແບບໃຫ້ທົ່ວປວງຊົນຮູ້ ຫລືບໍ່ກໍຈະໄດ້ຖືກລົງໂທດຢ່າງໜັກຕາມກົດ ໝາຍ ” ໜັງສືພິມ Global Times ທີ່ຄວບຄຸມໂດຍພັກຄອມມີວນີສຈີນ ເວົ້າວ່າ ທ່ານ Fu ບໍ່ໄດ້ ລະບຸອອກມາວ່າ ແມ່ນຫຍັງຄືຂ່າວລືທາງການເມືອງ ຫລືການໂຈມຕີ ແລະໃຫ້ຂໍ້ສັງເກດວ່າ ພວກຄົນຈີນທີ່ໃຊ້ອິນເຕີແນັດ ມີຄວາມກັງວົນໃຈກັນວ່າ ການປຸກລະດົມໃຫ້ “ທໍາຄວາມ ສະອາດ” ແມ່ນເປັນຄວາມພະຍາຍາມທີ່ຈະປິດປາກປິດສຽງ ການຕິຕຽນລັດຖະບານ ທາງອິນເຕີແນັດ ລາຍງານດັ່ງກ່າວມີ ນຶ່ງມື້ລຸນຫລັງທີ່ພວກເຈົ້າໜ້າທີ່ຈີນປະກາດວ່າ ພວກເຂົາເຈົ້າໄດ້ຈັບກຸມ ພວກຕ້ອງສົງໄສທີ່ກະທໍາຜິດໃນການໃຊ້ອິນເຕີແນັດ ຫລາຍກວ່າ 10 ພັນຄົນ ແລະກໍໄດ້ ລົບລ້າງຂໍ້ຄວາມ ທີ່ຂຽນລົງໃນອິນເຕີແນັດ “ທີ່ສ້າງຄວາມເສຍຫາຍ” 3 2 ລ້ານອັນ ນັບ ຕັ້ງແຕ່ການປຸກລະດົມ ຕໍ່ຕ້ານການກໍ່ອາດຊະຍາກໍາທາງອິນເຕີແນັດ ຢ່າງກ້ວາງຂວາງ ໄດ້ເລີ້ມຂຶ້ນໃນເດືອນມີນາ ປີນີ້ເປັນຕົ້ນມາ